**ПРИЛОЖЕНИЕ I — КЛЮЧОВИ ВЪПРОСИ И МЕРОПРИЯТИЯ ДО КРАЯ НА 2016 г.**

**ИЗПЪЛНЕНИЕ НА РАМКАТА ЗА ПАРТНЬОРСТВО**

**Сътрудничество на ЕС между държавите членки и с трети държави**

- Трайно взаимодействие, изразяващо се в посещения на високо равнище в петте приоритетни държави, като това взаимодействие да се засили по отношение на Нигерия, Сенегал и Етиопия.

- Разполагане на европейските служители за връзка по въпросите на миграцията.

- Приемане от страна на държавите членки на мисиите за идентификация.

- Засилване на участието на агенциите на ЕС на място (европейска гранична и брегова охрана и Европол).

**Приоритетни държави — действия**

- Нигер: Пълен оперативен капацитет за местното бюро в Агадез. Подкрепа за прилагането на плана за действие за борба с контрабандата на мигранти в района на Агадез. Насочване на подкрепата от ЕС към специализираната агенция за борба с трафика на хора. Предоставяне на обучение и оборудване.

- Нигерия: Постигане на напредък по преговорите за споразумение за обратно приемане с ЕС с цел бързото му сключване. Мисии за идентификация.

- Сенегал: Сключване на работни договорености с европейската гранична и брегова охрана. Мисии за идентификация. Сътрудничество относно документите за пътуване.

- Мали: Финализиране на споразумение относно стандартни оперативни процедури. Мисии за идентификация.

- Етиопия: Финализиране на процедурата за нерешените случаи. Установяване на договорена процедура за одобряване и извършване на връщанията.

- Йордания/Ливан Приемане на пактовете от съветите за асоцииране. Започване на преговорите по споразумението за обратно приемане и споразумението за облекчаване на визовия режим между ЕС и Йордания; Приключване на преговорите относно Партньорството за мобилност между ЕС и Ливан.

- В петте приоритетни държави ще бъдат стартирани 24 проекта, финансирани от Доверителния фонд на ЕС за Африка, на стойност над 425 милиона евро.

**Докладване**

- Втори доклад на Комисията относно изпълнението преди заседанието на Европейския съвет през декември.

**ПЛАН ЗА ДЕЙСТВИЕ ОТ ВАЛЕТА**

- Стартиране на инициативи и проекти за изпълнение на 16-те приоритетни действия и отбелязване на значителен напредък по останалите 89 действия от Плана за действие от Валета.

- Представяне на доклади от страна на съответните държави членки относно приноса им към Плана за действие от Валета за срещата на високопоставените служители през февруари 2017 г. (октомври 2016 г.). Това ще даде възможност да се видят всички действия във връзка със Съвместния план за действие от Валета, включително многостранните и двустранните действия и действията, предприети от африканските партньори на национално равнище.

- Използване на предлаганите възможности за канали за законна миграция, на възможностите по програмата „Еразъм“ и на други политики и инструменти.

**ПЛАН ЗА ВЪНШНИ ИНВЕСТИЦИИ**

- Европейският парламент и Съветът се приканват да приемат законодателните предложения до март 2017 г.

**ДОВЕРИТЕЛЕН ФОНД НА ЕС ЗА АФРИКА**

**-** Доверителният фонд на ЕС за Африка е подписал договори за подпомагане на действията, предвидени в Плана за действие от Валета, на стойност почти 400 милиона евро. До края на 2016 г. ще бъдат сключени договори за над 90 % от предоставените до момента средства.

- Увеличаване на финансирането за Доверителния фонд на ЕС за Африка с още 500 милиона евро от резерва на Европейския фонд за развитие, за да могат да се финансират дейности по линия на партньорствата относно миграцията.

- Набелязване и разработване на проекти за преодоляване на ключовите предизвикателства в приоритетните държави.